
BENEDEK ELEK: 


Hol volt, hol nem volt, volt két testvér, 
s az egyik testvérnek hét fia, a másiknak hét 
leánya. A hét fiú apja folyton csúfolódott 
a hét leány apjával: 

— Hej, neked csak hét virágcsereped van, 
de nekem hét kardom! 

Szörnyen bosszankodott emiatt a hét leány 
apja. Hanem a legkisebbik leány, aki nagyon 
szép volt, s amellett okos is, azt mondta az 
apjának: 

— Ne bosszankodjék, édesapám. Ha még 
egyszer csúfolódik a testvére, mondja neki: 
Hiszen jó, jó, neked hét fiad van, nekem 
meg hét lányom, de az én lányaim okosab- 
bak ám, mint a te fiaid." Fogadjon vele. Ő a 
legkisebbik fiát, édesapám meg a legkisebbik 
leányát küldje el a királyfihoz: hadd lám, me- 
lyik hozza el a királyfi koronáját. 

Úgy történt, ahogy a legkisebbik leány 
tanácsolta. Az öregek fogadtak, a legkisebb 
fiú s.a legkisebb leány útnak indult, s hama- 
rosan egy folyócskához értek. Kicsi volt a fo- 
lyócska, de sok a víz benne — no, most hogy 
mennek át rajta? A leány nem sokáig gon- 
dolkozott, lehúzta a cipellőjét, a szoknyács- 
káját felfogta, s szépen átsétált a vízen. 


— No, majd még megáztatom a lábamat! 
— mondta a fiú. — Megvárom, míg a víz 
mind egy cseppig lefolyik. 

De a víz csak nem folyt le, s akkor egyebet 
gondolt: volt a zsebében egy mogyoró, azt 
felvágta, s a héjával meregetni kezdte a vizet. 
u Majd csak elfogy!" — gondolta magá- 
ban. 

Ezalatt a lány messze járt, s útközben ta- 
lálkozott egy parasztfickóval. 

— Hallod-e, fickó, add nekem a ruhádat, 
én meg neked adom az enyémet! 

A fickó szívesen ráállott a cserére, a leány 
férfiruhába öltözött, s meg sem állott a ki- 
rály városáig, ott is a királyfi palotájáig. A ki- 
rályfi éppen kikönyökölt az ablakon, s ahogy 


meglátta a csodaszép fiút, egyszeribe le- 
kiáltott, felhívta s megkérdezte: ki s mi ő. 
Mondta a fiú-leány : 


Az én nevem Akárki, 
ha nem hiszed: találd ki! 


— No — mondta a királyfi —, nem bá- 
nom én, akárki vagy, Akárki, csak azt kér- 
dem: tudsz-e írni-olvasni? 

— Tudok biz én, hogyne tudnék. 


Szót sem kérdezett többet, felfogadta Író- 
deákjának. Még aznap leültette Akárkit, dik- 
tálta neki a leveleket, s egy pillanatig sem 
vette le a szemét róla: folyton nézte Akárki 
gyönyörű kicsi kezét. 

,sHej — mondta magában —, bizony nem 
fiú ez az Akárki!" Szólt az anyjának is: 

— Hiszi-e, édesanyám, hogy leány az én 
íródeákom? 

— Ugyan ne bolondozz, hogy volna ez 
leány! 

— De bizony mondom, hogy leány! 

— Bolondot beszélsz, fiam — mondotta 
a királyné. — De ha meg akarsz bizonyo- 
sodni, hívd le a kertbe. Ha aztán szegfűt sza- 


r  kít, bizonyosan leány; ha rózsát szakít, bizo- 
2 nyosan férfi. 


Tüstént lehívta a királyfi a kertbe, s ahogy 


3 ott sétáltak a sok szép virág közt, Akárki 
:: leszakított egy rózsát. 


— Hát mért nem szegfüvet szakítasz? — 
kérdezte a királyfi. — Nézd, de szépek -van- 
nak! 

— Mért szakítanék szegfűt? Nem vagyok 


:: én leány! 


Aztán szótlan továbbmentek, a királyfi 
elöl, Akárki utána. Mikor jó messzire be- 
mentek a kert sűrűjébe, Akárki hirtelen 
megfordult, a királyfi meg csak ment előre 


Akárki visszasurrant a palotába. Ott Akárki 
ment egyenest a királynéhoz, s azt mondotta 
neki: 

— Felséges királyné, azért küldött a ki- 
rályfi, hogy vigyem le a koronáját, mert ko- 
ronásan akar sétálni. 

A királyné gondolkozott, hogy ugyan mi 
lelhette a fiát, de odaadta a koronát. Egyéb 
sem kellett Akárkinek, kifordult az ajtón, 
szaladt a királyfi szobájába, ott egy cédulára 
ezt Írta: 

Isten áldjon, királyfi, 
nem vagyok én Akárki! 
Viszem a koronádat, 
tisztelem a mamádat! 


nagy gondolkozva: észre sem vette, hogy 


Aztán szaladt az istállóba, rápattant egy 
paripára, s mire a királyfi feljött a palotába, 
árkon-bokron túl volt. Mikor a folyócská- 
hoz ért, az együgyű legény még mindig 
merte a vizet a mogyoró héjával. Rákiál- 
tott: 

— Hát nem mondta az édesapám, hogy 
okosabb a virágcserép a kardnál? 

No de a királyfinak, ahogy olvasta a cé- 
dulát, nem volt maradása otthon, a leány 
után vágtatott, mint a sebes szél. Szeren- 
csére éppen a folyócska felé vágtatott. Kér- 
dezte a legényt: 

— Hé! Fiú! Láttál-e egy fiút koronával? 


— Ühüm. Éppen az én unokatestvérem 
volt. 

— Hát vezess a házukhoz! — parancsolta 
a királyfi. 

Mire odaértek, a leány felvette igazi ru- 
háját, s most még ezerszerte szebb volt. 

— Na, Akárki — mondotta a királyfi —, 
tudtam, hogy leány vagy. De enyém is lész 
te mostan. Ásó, kapa s a nagyharang válasz- 
szon el minket. 

Azzal felkapta a paripájára, s elvágtatott 
vele haza. Még aznap megtartották a lako- 
dalmat. Én is ott voltam, reggelig táncoltam, 
s onnét ezt a mesét hoztam. 

GVELEGGOCGÁASOSU 
SÓTI KLÁRA rajza 


Teknős 


Lehet, hogy állatkertedből hiányzik még a 
lassú, méla teknősbéka? Ha így van, pótold 
a hiányt. Kérj otthon egy közepes nagyságú 
doboztetőt; kerek legyen vagy hatszögletű. 
Ha nincs ilyen, megteszi egy mosószeres flakon 
levágott alja is. Ez lesz a teknő. Az állat feje, 
teste, farka és négy lába alumíniumfóliából 
(csokoládépapírból) készül. Egy négyzet alakú 
fóliadarab közepét a teknőbe gyűröd, és a ki- 
álló csücskökből formázod a fejet, farkat és a 
két mellső lábat. A két hátsó lábra már nem 
futja a sarkokból. Ezeket egy darab hosszú 
csíkból készítsd, A közepét úgy illeszd a tek- 
nőbe, hogy a két vége kilátsszón alóla. Jobb 
is, ha ezzel kezded, és csak utána fogsz hozzá 
a test meg a többi rész formázásához. A fejet 
ne gyűrd túl keményre, hogy két darab szegfű- 
szeget is beleszúrhass, beleragaszthass. Ez lesz 
az állat szeme. A hasa alá pedig szabj egy 
kemény kartont, és erősítsd oda ragasztó- 
szalaggal úgy, hogy a szalag két vége a hát 
közepén találkozzék. Most már nem válhat el 


a test a teknőtől. K.M 


CSORBA PIROSKA : — 


Peti naplójából 


Mit szeretnék? 


Szeretnék nagy lenni, 
érzem, ahogy növök, 
segítek is egy picit, 
ágaskodom. 


Öreges ráncot csinálok 
a homlokomra, 

és szigorúan nézek 
apára. 


Nőni akarok magasra, 
túlnőjem apát, 

"akkor majd reggelente 
az ölemben viszem be a gyárba, 
délután elé megyek, 

veszek neki csokitortát, 
pattogatott kukoricát 

meg vaníliafagylaltot, 

és ha nem akarja megenni, 
leszidom: 

— Enyje, már megint válogatsz? 
Márpedig itt az lesz, amit én mondo 
estig rendőröst játszol meg kutyát 
és ha nem ugatsz rendesen, 
hiába könyörögsz nekem 


nem küldöm be mesélni anyát! 


ÉG Én KB 
És Ég Ég 


Öröm 
Dejó, 
festik az óvodát, 
ma nem kell menni, 
megyek a nagymamához! 
99 A Nála sokan laknak, 
Vál / A előszöris a nagypapa, 
nb aztán Pista bácsi, 


j F Kati néni, 
/ Csillag, a ló, 
s Miska macska, 
37 a nagy Borzas, 
a kövér Riska, aki tejet ad, 


Ipi és Lipi, a két malac, 
meg tyúkok is vagy húszan. 
Olyan érdekes, 

nekik egyforma a nevük, 
mindet úgy hívják: 

Pi-pi. 

Játékaim 

Legjobban a félszemű mackót szeretem, 
kitört a lába, és lóg a nyelve, 

anyu varrta be pirossal a hasán a lyukat, 
amit én operáltam. 


A félszemű mackómat Sunyinak hívják, 
a többiek meg se tűrik a polcon, 
hallom, ahogyan csúfolják az autók 
meg a hintaló, 

hogy fél szeme van, és lóg a nyelve, 
stoppolt hasú és sánta is. 


Este már nem bírom hallani, 
ahogy nevetnek szegényen, 
leveszem a polcról, 

az ágyamba teszem, 
szuszog mellettem, 

és boldogan dörmög, 

ahogy összebújunk. 


/Én 
Négyéves leszek nemsokára. 
Sokára lesz az a nemsokára? 
Apáék szerint kicsi vagyok, 
pedig ha fölmászom az asztalra, 
pontosan anyáig érek, 
de az asztalt is bele kell számítani. 


Hurrá, ma testvérem született! 
Apa a levegőbe emelt, 

együtt örültünk, hogy végre megvan. 
Én annak örültem, hogy lesz valaki, 
aki nálam is kisebb, 

én négyéves leszek nemsokára, 

a testvérem meg sehány, 

mert csak ma született! 


! Sietek nőni, 
hogy utol ne érjen. 


SOMORJAI ÉVA rajza 


TORDON ÁKOS : 


Arézbárányk 

Egyik délutáni sétámon a Rossz Gyerek- 
kel találkoztam. 

Ott ugrált a legnagyobb sárban. Még az 
orra hegye is sáros volt. 

— Te haszontalan, te gézengúz, világátka! 
Jössz ki tüstént ebből a sártengerből! — ha- 
donászott előtte esernyőjével egy lila kala- 
pos, terebélyes néni. 

Azt hiszitek, szót fogadott a néninek? 
Esze ágában sem volt. Ráöltötte a nyelvét 
és visszafeleselt. 

Elmentem mellette. A hangja állított meg: 

— Hé, bácsi! Miért nem szid meg? 

— Miért szidjalak meg, fiacskám? — kér- 
deztem olyan szelíden, mintha a mesebeli 
réten, a mesebeli rézbáránykával beszélget- 
nék. 

. — Hát... mert a sárban fröcskölök! 

— Csak fröcskölj, fiacskám. Ha jólesik. 

A Rossz Gyerek elképedten bámult rám, 
aztán szamárfület mutatott felém. Hiába, 
igazi, hamisítatlan Rossz Gyerek volt. Vagy 
mégsem?! 

Ránéztem. Vacogott a szélben, didergett 
a sárban. A szeme nedveskék volt, haja len- 


ZEN f 88 ág szőke, arca konok. 
ÉSA ig A Tudtam, hogy a zsebében ott lapul a pa- 


al 7 s ag rittya. Tudtam, hogy sok van a rovásán, 
s kevés marad meg a fejében a leckéből. 


Szomeszzzzti e. És mégis, kételkedtem benne, hogy az igazi 
4 A ú Rossz Gyerekkel találkoztam. 


Mert tudjátok meg, hogy én a Rossz Gye- 
reket kerestem! 

— Mondd, mit szeretnél csinálni? — sze- 
geztem neki a kérdést. 

— Sok pénzt keresni, könnyen, munka 
nélkül! Vagy legalábbis kevés munkával! — 
vágta ki gyorsan a választ. 

— Akkor te vagy, az, akit keresek! Mondd, 
hallottál-e már a Rézbárányról? 

Gyanakodva nézett rám, kihúzta kezét 
a nadrágzsebéből : 

— Bolondnak néz engem a bácsi? — kér- 
dezett vissza. 

— Nem én. Ha hiszed, ha nem, van nekem 
egy szépséges szép Rézbáránykám, ha fésü- 
löm, csilingel a szőre! 

— Nem hiszem — vigyorgott, s érdek- 
lődve felém cammogott a sárból. 

— Mondd, hányadikba jársz? — kérdez- 
tem. 

— Harmadikba — felelte. — De már má- 
sodszor — tette hozzá gyorsan. 

— Hiszen akkor nagy fiú vagy! — csaptam 
a vállára. — Hát térjünk a tárgyra. Az én Réz- 
báránykámnak volt egy kisbojtárja. De mert 
volt, most nincs, másik kéne az ő helyébe. 
Jó állás ez, nagy a fizetség, kicsi a munka, te- 
rád gondoltam, mert éppen neked való! 

— Aztán mi lenne az a kicsi munka? 

— Meg kell fésülni a rézfésűvel. Ez nem 
is munka, inkább muzsika, csilingelés. Ha- 
nem az etetés! . . . 

— Ó, azt is elvégzem én! — mondta az én 
kiskomám. — Adok neki egy kis. . . réz-szé- 
nát! 


— Csakhogy az én Rézbáránykám nem él 
réz-szénával! 

— No, akkor megkeresem a rézrétet — 
fogadkozott tréfásan a koma —, és kihajtom 
legelni. 

— Hiába. Az én Rézbáránykám egészen 
másvalamivel táplálkozik! De már látom, te 
nem vagy alkalmas kisbojtárnak, fiacskám, 
jobb, ha visszamégy a sárba, s bosszantod 
a lila kalapos nénit s a többieket, akik vissza 


akarnak vezetni a jó útra! — mondtam han- 
got változtatva, barátságtalanul. 
— Ne tessék elküldeni! — kért. — Ígé- 


rem, jól gondját viselem a Rézbáránykának. 
— Csakhogy az én Rézbáránykám fű he- 
lyett könyvvel táplálkozik! 
— Csuda egy Rézbárányka lehet! 


— Bizony az! — hagytam rá. — És még 
csudásabb, hogy csak az etetheti, aki a köny- 
vet elejétől a végéig ismeri, egyszóval csak 
tudományos valakit szegődtethetek be kis- 
bojtárnak. 

Sóhajtott erre egy nagyot, de csak ráadta 
a fejét. Jött is volna mindjárt, de meg kellett 
mondanom neki, hogy az én Rézbáránykám 
nem tűr meg üresfejűt maga mellett. Hogy 
kedvét ne szegjem, a zsebemből egy mese- 
könyvet vettem elő, és odaadtam neki, hadd 
olvasgassa. Mert az én Rézbáránykám a me- 
séket sem veti meg, s szereti, ha valaki szé- 
pen felolvassa neki. Azzal elbúcsúztam 
a Rossz Gyerektől, s ha hiszitek, ha nem, 
olyan illedelmesen köszöntött, mintha a Jó 
Gyerek lett volna. 


De búcsú előtt még megállapodtunk, 
hogy egy héttel később ugyanott találko- 
zunk. 

Amikor barátaimnak elmeséltem ezt a ta- 
lálkozást, kinevettek, amiért elajándékoz- 
tam egy szép meséskönyvet, méghozzá olyan 
gyereknek, aki többé még véletlenül sem ke- 
rül a szemem elé. 

Higgyétek el, nagyon rosszul esett volna 
nekem, ha barátaim jóslata beteljesedik. De 
barátaim tévedtek, mert az én kiskomám 
ott várt rám, kezében a meséskönyvvel, ahol 
egy héttel előtte elbúcsúztunk. Nagyon iz- 
gatott volt, elmondta, hogy szeretné látni 
a Rézbáránykámat, és mesét szeretne olvasni 
neki. 

— Hohó! — mondtam. — Az én Rézbá- 


ránykám nagyon kényes, nem állhatja a ma- 
kogást, mekegést, ezért jobb, ha előtte én 
hallgatlak meg. 


Be kell vallanom, a koma nagyon csúnyán 
olvasott. Így nem engedhettem a Rézbárány- 
ka színe elé. Éppen ezért naponta találkoz- 
tunk, s ha hiszitek, ha nem, nagyon szépen 
haladt a meseolvasásban. De nemcsak tanu- 
lással, olvasással töltöttük az időt. Sokat be- 
szélgettünk. Megtudtam, hogy kisbojtárom 
nagyon sokat van egyedül, papája világgá 
ment, s még a széllel sem üzen haza, mamája 
dolgozni jár, s hogy azok a felnőttek, akik 
körülötte élnek, egytől egyig rossz gyerek- 
nek tartják, holott ő valójában nem is rossz 
gyerek. 


Sajnos, még a tudomány dolgában nem 
érte el azt a színvonalat, hogy a Rézbárány- 
kámat gondozhassa, de azért levelezni leve- 
leznek egymással. S az én Rézbáránykám 
különös Rézbárányka — minden egyes levél- 
ben kér valamit az ő kisbojtárjától. Hol kis 
madáretetőt, hol egy kis rajzot, vagy makk- 
ból, vadgesztenyéből, sárgarépából készült, 
vidám figurát. S mindezt meg is kapja. Azt 
hiszem — ha becsületesen tanul továbbra 
is — nemsokára bátran a Rézbáránykám szí- 
ne elé engedhetem az újdonsült kisbojtárt. 
S hogy mi lesz a fizetsége? 

Az, amit megtanul. Mert ő azt hiszi, hogy 
a Rézbáránykának tanul, pedig, mint min- 
denki, ő is saját magának tanul. 

Hát ez lesz a fizetsége, és ugye, nem jár 
vele rosszul. 


FECSKE CSABA: 
Esrehas 


"Van egy fickó: 


" 


Esrehas, : 
aki mindig 
hasra; es, 
mert. ő bizony 
folyton folyvást 
hátra les. 

s amikor 
. Esrehas épp 
hátra les, 
mindig: akkor 
történik. a" 
hasra-es. ! 
Ha nem jönne 
Esrehasra 
mindig ez a 
hátra-leés, 
állíthatom: 


d , elmaradna 


mindenkorra 
az a fránya . 
hasra-es! 7 

MV AT EVAV VÓT AV BY 


kinádker eg vonalai 


— Álmodtam egy vonalat — mondta egy 
reggel Mackó. A többire nem emlékszem, 
csak erre az egy vonalra. Gyere, lerajzolom 
neked! Ilyen volt: 

Törtem a fejemet, 

mi lehetett ez ál- 

momban? Talán egy 

kapu? Valaki kimegy 

rajta. Vajon mit lát 

odakint? Egy rétet 

virágokkal? Autókat? Vonatot? 

, Lehet, hogy senki sem megy ki a kapun. 
Éppen ellenkezőleg, bejönnek rajta. Talán 
többen is. Kik jönnek, és mit találnak ide- 
bent? Egy családot? Egy boltot? Egy óvodát? 

Talán zárva van az a kapu. Áll előtte valaki, 
és tűnődik, ugyan minek a kapuja, ajtaja le- 
het ez: Egy manó házáé? Egy kerté? Egy váré? 
Egy városé? Egy rakétáé? 

Egyáltalán kicsi-e vagy nagy? Hiszen, ha 
egy egér nézi, biztosan hatalmas, de ha egy 
elefánt, akkor éppenséggel kicsi. 

Persze, nem is biztos, hogy kapu. Talán 
egy hegy, aminek a tetején csillagvizsgáló 
van. Vagy egy virág szirma, és akkor gyö- 
nyörű színe is lehet: piros vagy égszínkék 
vagy sárga, mint a nap! 

Gondolhatjuk egy óriás kalapjának. Eset- 
leg egy szép híd ívének; talán több is van be- 
lőle egymás mellett. 


Minden lehetséges, mert álom volt! Mi- 
lyen jó játék egy ilyen szép vonal! Te mit ál- 
modnál belőle? Talán valami egészen más 
jut eszedbe róla, mint nekünk. Rajzolj egy 
képet kedved szerint ezzel a vonallal, és 
küldd el Dörmögőnek! Az sem baj, ha a kép- 
nek csupán egy kis része lesz ez a vonal. 
Legalább jól játszunk, amíg megkeressük! 


K. M. 


SÓTI KLÁRA rajza 


És És ÉL Ég 
ÉL És És méj 


aid at 


ÉJ 


Az erdőben egyik este a nyuszik így 
szóltak a szentjánosbogárhoz: 

a Nem látunk a sötétben . . . 

— Várjatok csak! — szólt a kis bogár, 
és elröpült. 

Csakhamar sok-sok társával együtt 
jött vissza, és letelepedtek az ágakra. 
És a kertben rengeteg apró lámpácska 
világított: a szentjánosbogarak . . . 


A dob 

A sün egy játékdobot talált a kertben. 
Odaállította az almafa alá, ő maga pe- 
dig hazakocogott. 

Éjszaka a fáról a dobra pottyantak 
az almák. Ilyenkor a dob megszólalt: 
bum-bum-bum . . . 

Valahányszor a sün meghallotta a 
dobszót, futott a kertbe: tüskéjére 
szúrta az almát, és hazavitte, 


Fordította: ANTALFY ISTVÁN 


ÉLELÉLÉL ELÉ 5 
Wu Eu sé ÉV ÉL Él i 


STUIBEREZSUZSA rajzai 


Játsszunk 
most együtt! 


Kedves Szülők, Nagyszülők, 
kedves Felnőttek! 


Az óvodás korú gyerekek többsége köny- 
nyedén rajzol, fest, ügyesen bánik az ollóval, 
papírkivágásokat készít. Szívesen formáz is, 
ha erre lehetőséget kap, illetve anyagot ad- 
nak a kezébe. 

A papír- és játékboltokban kaphatók kü- 
lönböző színű gyurma rudacskák, nem túl 
drágán. Egy-egy doboz tartalma többször is 
felhasználható, hiszen újra meg újra össze 
lehet gyúrni. A gyurmához hasonló anyag 
készíthető házilag is, liszt, víz és só keveré- 
kéből — ehhez festéket is tehetnek, hogy 
más-más színű gyúrnivalót kapjanak. 3 

Ez a foglalatosság fejleszti a gyerek kéz- 
ügyességét, formaérzékét, hozzásegít a tár- 
gyak alakjának, arányainak megfigyeléséhez, 
türelemre és kitartó munkára szoktat, és 

kiedüzdlmmál Ps anál Öás tedlsi, sát 


bas. sül ata a Vöneláláktltkáíta  stslásása ) átl sőt a s 


tás án at da ah 


megadja a gyereknek az önálló alkotás örö- 
mét. 

Először formázzanak együtt a gyerekkel. 
Kezdetben csak az anyaggal ismerkedjen, 
halmazállapotával, gyúrhatóságával; szokja 
meg, hogy a gyurma a keze nyomán változ- 
tatja alakját. Lapítsák, gyúrják, gömbölyít- 
sék, készítsenek belőle kisebb rudakat, göm- 
böket. Amikor a gyerek már jól ismeri az 
anyag formálásának módját, az egyforma vas- 
tagságú csíkok darabkáiból hajlítson kiflit, 
perecet, csigát; ha a fonást már ismeri, pró- 


báljon meg rövidebb-hoszabb kalácsot fonni. 

A gömbölyű formákból készülhet zsemle, 
kenyér, szétlapítva kistányér, pogácsa, az- 
után alma, körte; megnyújtva az anyagot: 
banán, kicsi gömböcskékből szőlő, szilva. 

Később próbálkozhatnak nehezebbel is: 
bögre, váza, kocka; majd állatfejek, állatok: 
csibe, mackó, kismalac, nyuszi. Kisebb da- 
rabokból készül a bögre füle, az állatok kü- 
lönböző testrészei. Kiegészítésül használ- 
hatnak gyümölcsmagokat, egész borsot, szeg- 
fűszeget, az állatok végtagjainak rögzítésére 


pedig fogvájót vagy letört fejű gyufaszálat. 

Mint minden játéknál, ennél is fontos, 
hogy a felnőtt együtt próbálgassa a gyerek- 
kel a formázást. De ne helyette dolgozzon, 
hanem vele együtt, és közben türelmesen 


mutasson, magyarázzon, hívja fel a gyerek 


figyelmét a megformázandó dolgok alakjára. 

A játék befejeztével a gyerek feladata le- 
gyen a maradék gyurma elrakása, az asztal 
letisztítása, és szoktassák rá, hogy utána ala- 
posan mosson kezet. Az elkészült darabok- 
ból készítsenek házi kiállítást. R.K. 


. SOMORJAI ÉVA rajzai 


ÉL ÉL ÉL új ÉLÉST e 

NEM BAJ, BERCI! 


Festés volt a mackóházban; mindent el kellett húzni a fal mellől, hogy a festők hozzáférhessenek. Berci is 
segített: három nagy fiókot cipelt egyszerre. Sajnos nem látott tőlük a lába elé, megbotlott valamiben, és elej- 
tette a fiókokat. Segíts neki! Válogasd szét a fiókok kiborult tartalmát, úgy, hogy az összetartozó tárgyak 
ugyanabba a fiókba kerüljenek. A lap alján látod a három fiókot, jelük is van. Húzz vonalakat a tárgyaktól 
a fiókokig három különféle színű ceruzával. Egy-egy fiókhoz egyféle szín vezessen. Ha minden a helyére került, 
csak az marad a földön, amiben Berci megbotlott. Mi az? Rajzold le, és küldd el rajzodat Dörmögőnek! K.M. 

F. GYŐRFFY ANNA rajza 


